cyanic-selkie/wikianc huggingface dataset:
Masjid Lama Pelangai
Sejarah
Contohnya, 7 anak mata tangga yang masih lagi kukuh hingga kini membawa maksud kukuhnya ilmu yang diajar. Selain itu, 5 tiang gantung di tengah-tengah bumbung masjid pula membawa maksud 5 Rukun Islam. Tambahan pula, masjid tersebut juga mempunyai sebuah kolah yang digunakan untuk mengambil wuduk.
Masjid yang berusia 109 tahun ini dianggap mempunyai nilai sejarah kerana wujud sekitar zaman Allahyarham Maulana Lebai Maadah Layang yang merupakan ulamak tersohor Kuala Pilah pada ketika itu.
Karya Makmur, Simpang Empat, Banjar
Karya Makmur merupakan sebuah desa di Kecamatan Simpang Empat, Kabupaten Banjar, Kalimantan Selatan, Indonesia.
Settsu, Osaka
Settsu (摂津市, Settsu-shi) ialah sebuah bandar yang terletak di wilayah Osaka, Jepun.
Park Hyung-sik
Park Hyungsik (lahir 16 November 1991), lebih dikenali sebagai Hyungsik, ialah seorang penyanyi dan pelakon lelaki Korea Selatan. Beliau merupakan ahli kumpulan ZE:A dan sub-unit ZE:A Five.
Keramat Mina, Simpang Empat, Banjar
Keramat Mina merupakan sebuah desa di Kecamatan Simpang Empat, Kabupaten Banjar, Kalimantan Selatan, Indonesia.
Pozdišovce
Pozdišovce merupakan sebuah kampung dan kawasan perbandaran yang terletak di daerah Michalovce, wilayah Košice, Slovakia.
Lapangan Terbang Syros
Lapangan Terbang Syros adalah sebuah lapangan terbang yang terletak di bandar Syros, Greece.
Lapangan Terbang Syros terletak pada kedudukan latitude N37* 25.4167', longtitude E24* 57.0000' pada ketinggian 71.93 meter dari aras laut.
Vers, Haute-Savoie
Vers ialah komun di jabatan Haute-Savoie di wilayah Rhône-Alpes di Perancis.
Wilfred Madius Tangau
YB Datuk Seri Panglima Wilfred Madius Tangau (lahir 13 Mac 1958) merupakan seorang ahli politik Malaysia dari Ahli Parlimen Malaysia bagi Tuaran sejak 2013 untuk penggal kali kedua. Beliau juga merupakan bekas Timbalan Ketua Menteri Sabah sejak tahun 2018 sehingga kejatuhan Gabungan Kerajaan Warisan Plus pada 26 September 2020. Beliau telah dilantik menjadi ahli secara lantikan dalam Dewan Undangan Negeri Sabah kerana beliau tidak bertanding dan tidak memenangi sebarang kerusi DUN Sabah sebagai syarat untuk dilantik sebagai Timbalan Ketua Menteri Sabah dan sebagai Menteri dalam kerajaan Sabah. Beliau pernah berkhidmat sebagai Menteri Sains, Teknologi dan Inovasi (2015 - 2018) dan Ahli Parlimen Tuaran, Sabah, (1999 - 2008; 2013-kini). Beliau adalah Pemangku Presiden United Pasokmomogun Kadazandusun Murut Organisation (UPKO), sebuah parti komponen dalam Barisan Nasional (BN)(-2018) dan Kini berada dalam komponen Gabungan Warisan Plus untuk bahagian Sabah dan Gabungan Pakatan Harapan (PH) untuk bahagian persekutuan.
Latar belakang
Madius dilahirkan pada tahun 1958 di Kampung Lokos, Kiulu, Tuaran, Sabah, dalam sebuah keluarga Kadazandusun dimana ibu bapanya adalah penanam padi bukit. Beliau adalah anak keempat dari 14 adik-beradik. Setelah menghabiskan pendidikan sekolah rendah di SRK Lokos, Kiulu pada tahun 1970, beliau bertekad untuk meneruskan pendidikannya walaupun kurang dipersetujui oleh ibu bapanya pada mula-mula atas kekangan kewangan.
Pendidikan
Beliau pernah bercerita tentang zaman kanak-kanaknya, "Semasa saya berusia 13 tahun, murid-murid dari kampung saya di Lokos akan berulang alik ke sekolah menengah kami di Kiulu dengan berjalan kaki sekali setiap dua minggu. Kami akan keluar dari rumah pada pukul 6 pagi dan tiba di sekolah pada pukul 6 petang. Kami turut membawa bekalan makanan seperti beras. Semasa saya sedang menuntut di UPM, saya akan berjalan selama empat jam dari pekan Nabalu ke Lokos. Secara umumnya penduduk di kampung saya berasal dari keluarga miskin yang tidak mempunyai sumber pendapatan dari pertanian kecil-kecilan yang dijalankan".
Pada akhir Tingkatan Dua beliau telah dianugerahkan biasiswa daripada Kerajaan Negeri Sabah untuk melanjutkan pelajaran di sekolah berasrama SMK Ranau untuk tingkatan tiga pada tahun 1974. Keputusan yang cemerlang dalam Sijil Rendah Pelajaran (LCE) telah mendapatkan beliau Sabah Biasiswa Kerajaan Negeri untuk meneruskan Tingkatan Empat di Setapak High School, Selangor, pada tahun berikutnya.
Rakan-rakan di sekolah-sekolah ini telah memberi ilham dan motivasi kepada beliau untuk memulakan sebuah pertubuhan pelajar di kampungnya yang dipanggil KEPALOS. Dana yang berjaya dikutip oleh beliau dimanfaatkan untuk mengadakan pelbagai aktiviti melalui pertubuhan ini seperti kumpulan belajar.
Pada tahun 1976, Madius lulus Malaysian Certificate of Education (MCE) dengan Gred Satu. Dengan ini beliau mendapat biasiswa kerajaan lagi untuk menuntut tingkatan Enam di Sekolah Menengah Sains Selangor (SMS) Cheras, iaitu sebuah sekolah berasrama penuh kerajaan. Di situ beliau adalah pemimpin pelajar yang aktif dan mewakili sekolah dalam pertandingan perbahasan.
Selepas Tingkatan Enam sementara menunggu keputusan Higher School Certificate, beliau berkhidmat sebagai guru sementara di SMK Tamparuli, Sabah, selama lima bulan. Beliau ditugaskan mengajar pelajar Tingkatan Satu subjek Sains Paduan.
Pada tahun 1979, Madius telah diterima sebagai sarjana muda di Universiti Pertanian Malaysia (UPM), Selangor, dalam bidang Sains Perhutanan. Beliau dilihat sebagai seorang pemimpin pelajar yang aktif di universiti. Antara aktiviti-aktiviti yang disertai adalah sebagai Presiden Persatuan Pelajar Katolik selama dua penggal dari tahun 1981 hingga 1982. Beliau juga amat prihatin terhadap pembangunan politik di negeri kelahiran beliau Sabah dan di seluruh negara.
Beliau menamatkan pengajian pada tahun 1983 dan mendapat pekerjaan di Lembaga Kemajuan Perhutanan Negeri Sabah (SAFODA) sebagai pegawai penyelidik di silvikultur.
Seterusnya pada tahun 1990, beliau memperolehi Sarjana dalam Development Management dari Asian Institute of Management (AIM) di Filipina.
Beliau berkahwin dengan Datin Dr. Jaina Sintian, yang kini adalah Ketua Pergerakan Wanita UPKO (UPKO Wanita). Empat daripada lima anak-anak mereka adalah anak perempuan manakala satu-satunya anak lelaki mereka anak bongsu.
Kerjaya
Tidak lama selepas menamatkan pengajian di UPM, Madius dihantar ke Jepun untuk menjalankan latihan di pelbagai institusi penyelidikan selama empat bulan. Setelah kembali ke Sabah pada tahun 1985 beliau telah menyertai Parti Bersatu Sabah (PBS) sebagai staf sokongan untuk membentuk kerajaan Sabah yang baru. Beliau juga mula berkhidmat di Institute for Development Studies (IDS) yang baru ditubuhkan semasa itu sebagai seorang penyelidik sehingga tahun 1994, iaitu selama sembilan tahun.
Apabila PBS ditewaskan oleh BN pada tahun 1994, Madius membantu pemimpin-pemimpin yang meninggalkan parti itu untuk menubuhkan Parti Demokratik Sabah (PDS). Untuk lima tahun yang seterusnya beliau telah berkhidmat sebagai Ketua Pegawai Eksekutif di Institute for Indigenous Economic Progress (INDEP) Sabah. INDEP ditubuhkan oleh PDS untuk melibatkan kumpulan masyarakat Pasokmomogun di Sabah dalam penggubalan dasar kerajaan dan membantu para pemimpin UPKO membuat keputusan yang berasas.
Madius telah dilantik sebagai Pengerusi bagi beberapa lembaga dan syarikat seperti Sabah Cultural Board, Forest Plantation Development Sdn. Bhd., Malaysian Timber Industrial Board and Asian Supply Sdn. Bhd. Beliau juga dalam lembaga Suria Capital Berhad, Sabah Energy Corporation Sdn. Bhd, dan Supply Base Asia Sdn. Bhd.
Dilantik sebagai Timbalan Ketua Menteri Sabah (2018 - 2020)
Selepas beliau bersetuju untuk bergabung dengan Gabungan Warisan Plus dan Pakatan Harapan (PH) serta memberikan usul percaya terhadap YAB Shafie Apdal sebagai Ketua Menteri Sabah yang baharu (Ketua Menteri Sabah ke-15), Gabungan Warisan Plus tersebut akhirnya berjaya mendapatkan majoriti mudah dan berjaya menjadi kerajaan Sabah yang terbaru (2018-2020). Sehubungan dengan kejayaan parti tersebut menjadi kerajaan Sabah pada Pilihanraya Umum Ke-14, Datuk Madius Tangau telah diberikan jawatan sebagai Timbalan Ketua Menteri (TKM) Sabah serta menjadi ADUN Dilantik dalam kabinet Sabah (ADUN dilantik UPKO). itu adalah kali pertama beliau dilantik sebagai Timbalan Ketua Menteri dalam Kabinet Kerajaan Sabah dan itu adalah kali pertama UPKO dibawah pimpinan Madius Tangau mempunyai penjawat tertinggi dalam kabinet kerajaan Sabah (Timbalan Ketua Menteri).
Beliau berkhidmat sebagai Timbalan Ketua Menteri Sabah dibawah pemerintahan YAB Shafie Apdal dari tahun 2018 sehingga Gabungan yang beliau sertai iaitu Warisan Plus Tewas (Kalah) pada Pilihan Raya Negeri (PRN) Sabah 2020 (26 September 2020). Sehubungan dengan kejatuhan Gabungan Warisan Plus di Negeri Sabah, Beliau telah hilang jawatan sebagai Timbalan Ketua Menteri Sabah. Semasa PRN 2020 Sabah, Beliau telah bertanding keatas kerusi N.15 Kiulu. Walaubagaimanapun, Beliau telah kalah merebut kerusi (lost seat) di kawasan N.15 Kiulu oleh penyandang, Datuk Johniston Bangkuai dari Parti Bersatu Sabah (PBS). Parti pimpinan beliau pula hanya berjaya mendapat satu (1) kerusi untuk bahagian ADUN Sabah iaitu di bahagian Kedamaian. Satu tamparan yang hebat untuk Parti UPKO apabila UPKO yang dahulunya mempunyai 5 kerusi ADUN, kini tinggal satu (1) kerusi sehubungan dengan penggabungan dengan Parti Warisan yang telah dianggapi oleh rakyat Sabah sebagai Parti yang berkontroversi-kan penyeludupan Pendatang Tanpa Izin (PTi).
Sebilangan ramai rakyat Sabah bahagian Tuaran juga telah menolak penukaran nama penuh "UPKO". Parti UPKO yang dahulunya adalah "United Pasokmomogun Kadazandusun Organisation" telah ditukar nama penuhnya oleh pimpinan Datuk Madius Tangau sebagai "United Progressive Kinabalu Organisation" dan telah mendapat banyak anggapan tentang apakah motif beliau secara tiba-tiba menukar nama parti sejurus bergabung dengan Pakatan Harapan (PH) dan Gabungan Warisan Plus. Keraguan tersebut juga telah menyebabkan beliau hilang sokongan dan hilang jawatan sebagai Timbalan Ketua Menteri Sabah dengan kekalahan di Adun Kiulu pada PRN Sabah.
Dilantik sebagai Menteri Kabinet Kerajaan Persekutuan Malaysia (2015-2018)
Pada 28 Julai 2015, Madius dilantik sebagai Menteri Sains, Teknologi dan Inovasi. Beliau mengangkat sumpah di hadapan Yang di-Pertuan Agong Tuanku Abdul Halim Mu'adzam Shah di Istana Negara pada 4 Ogos 2015.
Pada bulan Mac 2014 pengasas yang juga Presiden UPKO, Tan Sri Bernard Dompok meletak jawatan, hampir 10 bulan selepas beliau kehilangan kerusi Parlimen Penampang selepas ditewaskan di dalam pilihan raya umum Malaysia. Sejak itu Madius telah berkhidmat sebagai Pemangku Presiden UPKO. Pada tahun 2012, jawatan Timbalan Presiden dikosongkan apabila Datuk Wilfred Bumburing keluar dari UPKO untuk menyertai gabungan pembangkang Pakatan Rakyat. Madius dipilih sebagai Timbalan Presiden pada bulan Oktober 2013 selepas menewaskan Datuk Dr. Ewon Ebin, Naib Presiden UPKO, dengan majoriti tipis.
Serpihan Parti Bersatu Sabah dan penubuhan UPKMO
Semasa pilihan raya negeri di Sabah pada tahun 1999, 10 daripada 12 calon PDS yang bertanding telah dikalahkan. Akibat keputusan pilhan raya yang tidak memuaskan ini, Madius diminta oleh pucuk pimpinan parti untuk bertanding di pilihan raya umum pada tahun yang sama. Dengan ini bermulanya penglibatan secara langsung beliau dalam bidang politik. Madius telah dipilih sebagai Ahli Parlimen Tuaran buat kali pertama pada November 1999 dan sekali lagi pada tahun 2004. Beliau tidak bertanding di Parlimen Malaysia Ke-12 untuk memberi laluan kepada timbalan presiden UPKO Datuk Wilfred Bumburing. Dalam Pilihan Raya Umum ke-13 pada tahun 2013 beliau sekali lagi dipilih sebagai Ahli Parlimen Tuaran dan menang dengan majoriti lebih 5,000 undi. Beliau telah menang dengan mendapat undi sebanyak 20,685 menewaskan calon lawan Wilfred Mojilip Bumburing dari PKR yang beroleh 15,595 undi. Madius telah terlibat dalam UPKO sejak penubuhan parti. Tidak lama selepas pertama kalinya dipilih sebagai Ahli Parlimen, beliau dimandatkan jawatan sebagai Ketua Penerangan parti. Beliau dilantik Setiausaha Agung parti pada tahun 2002.
La Chapelle-Saint-Laurent
La Chapelle-Saint-Laurent ialah komun di jabatan Deux-Sèvres di Poitou-Charente di barat Perancis.
Senarai klinik kesihatan di Malaysia
Berikut merupakan senarai klinik kesihatan di Malaysia mengikut negeri.
PKD Langkawi
-Klinik Kesihatan Kuah
-Klinik Kesihatan Padang Mat Sirat
-Klinik Kesihatan Ayer Hangat
PKD Kulim
-Klinik Kesihatan Taman Selasih
-Klinik Kesihatan Lunas
-Klinik Kesihatan Kulim
-Klinik Kesihatan Karangan
-Klinik Kesihatan Padang Serai
-Klinik Kesihatan Merbau Pulas
-Klinik Kesihatan Malau
PKD Hilir Perak
Daerah Hilir Perak dan daerah Bagan Datuk diletakkan di bawah satu pejabat kesihatan daerah yang sama iaitu PKD Hilir Perak
PKD Batang Padang
Daerah Batang Padang dan daerah Muallim diletakkan di bawah satu Pejabat Kesihatan Daerah yang sama iaitu PKD Batang Padang.
Blăjel
Blăjel merupakan sebuah komun yang terletak di wilayah Sibiu, Romania.
Lapangan Terbang Tanagra AB
Lapangan Terbang Tanagra AB adalah sebuah lapangan terbang yang terletak di bandar Tanagra, Greece.
Lapangan Terbang Tanagra AB terletak pada kedudukan latitude N38* 20.0000', longtitude E23* 33.0000' pada ketinggian 147.83 meter dari aras laut.
Sekolah Dasar Negeri Kayumanis 03
Sekolah Dasar Negeri Kayumanis 03 atau nama ringkasnya SDN Kayumanis 03, merupakan sebuah Sekolah Dasar Negeri Negeri yang terletak di Jln.Kayumanis Timur Baru No.20, Jakarta Timur, Indonesia.
Sekolah Dasar Negeri Kayumanis 03 memiliki kod NPSN 20108287. Pada 2010, SDN Kayumanis 03 memiliki 116 pelajar lelaki dan 116 pelajar perempuan, menjadikan jumlah keseluruhan murid seramai 232 orang. 2010
Abu Turab
Abu Turab bermaksud "Bapa Lumpur". Beliau menerima nama ini kerana sujudnya yang panjang (meletakkan dahi di atas tanah dalam sembahyang).
Lawiran, Simpang Empat, Banjar
Lawiran merupakan sebuah desa di Kecamatan Simpang Empat, Kabupaten Banjar, Kalimantan Selatan, Indonesia.
Minuman sukan
Minuman sukan, juga dikenalani sebagai minuman elektronik, adalah minuman fungsian yang ditujukan untuk membantu para atlet menggantikan air, elektrolit, dan tenaga sebelum, semasa dan khususnya selepas berlatih dan bersaing, meskipun kesannya terhadap penampilan dalam sukan dan pengaruhnya dipersoalkan.
Jika digunakan berlebihan, dalam kes yang salah (kerana kebanyakan bahan pemakanan), minuman tersebut dapat membahayakan kesihatan atau penampilan. Minuman tersebut, atau beberapa bahannya, mungkin tidak layak untuk keadaan tertentu.
Sebastian Kurz
Sebastian Kurz (lahir 27 August 1986) merupakan ahli politik Austria dan Canselor Austria. Beliau pernah berkhidmat sebagai Menteri Hubungan Luar dan Integrasi Austria. Beliau menjadi Menteri Luar termuda Eropah ketika berusia 27 tahun. Pada Mei 2017, beliau menjadi pengerusi Parti Rakyat Austria (ÖVP).
Lapangan Terbang Kerteh
Lapangan Terbang Kerteh adalah sebuah lapangan terbang yang terletak di bandar Kerteh, Terengganu, Malaysia.
Sebastian Kurz
Berikutan pilihan raya perundangan 2017, ÖVP yang diketuai oleh Kurz memperoleh paling banyak kerusi di Majlis Kebangsaan, menjadikan beliau dalam kedudukan untuk layak memimpin kerajaan seterusnya. Beliau telah dilantik sebagai Canselor Austria oleh Presiden Negeri Alexander van der Bellen pada 20 Oktober 2017.
Lapangan Terbang Kerteh
Lapangan Terbang Kerteh terletak pada kedudukan Latitud N04* 32.2494', Longitud E103* 25.5989' pada ketinggian 5.49 meter dari aras laut.
Lapangan Terbang Kerteh merupakan lapangan kecil yang terletak di Kerteh, Terengganu. Lapangan Terbang Kerteh dibina bagi keperluan mengangkut para pekerja di pelantar minyak yang terletak kira-kira 100- 200 km di tengah Laut China Selatan.
Lapangan ini ditutup lebih 20 tahun semenjak 1985 kerana kekurangan penumpang. Selepas itu lapangan terbang ini hanya digunakan untuk menghantar para pekerja ke pelantar minyak di luar pantai Terengganu / Laut China Selatan. Syarikat Pelangi Air pernah beroperasi di sini tetapi kemudian syarikat penerbangan itu ditutup kerana tidak ekonomikal. Lapangan terbang ini juga bersaing dengan di Lapangan Terbang Antarabangsa Sultan Mahmud di Kuala Terengganu dan Lapangan Terbang Sultan Haji Ahmad Shah yang terletak di Kuantan, Pahang.
Lapangan terbang ini dibuka semula untuk kegunaan penerbangan komersil pada 12 Januari 2009. Firefly menyediakan dua kali penerbangan sehari dari/ke Lapangan Terbang Sultan Abdul Aziz Shah, Subang dengan penggunakan pesawat ATR 72 pada hari Isnin sehingga Khamis. Menteri Besar Terengganu, Datuk Ahmad Said menyatakan kekurangan penumpang tidak sepatutnya berlaku kerana 20,000 kakitangan syarikat minyak seperti Petronas di sekitar Kertih sering berulang alik dari Kuala Lumpur ke Kerteh.Mereka bekerja di terminal dan loji-loji penapisan dan petrokimia di Paka, Kerteh dan Kemaman. Kerajaan negeri Terengganu mensasarkan 4 juta pelancong ke Terengganu pada tahun 2009.
Terminal
untuk Masa Kini, Lapangan Terbang Kerteh, hanya memiliki, 1 Terminal.
Penumpang
Nota: destinasi ini tidak beroperasi.
Pengangkutan
tiada pengangkutan awam, di Lapangan Terbang Kerteh, sebaliknya, Kendaraan/Teksi Persendirian ada menyediakan perkhidmatan Hantar Jemput Penumpang Lapangan Terbang tersebut.
Boița
Boiţa merupakan sebuah komun yang terletak di wilayah Sibiu, Romania.
Lok Cantung, Simpang Empat, Banjar
Lok Cantung merupakan sebuah desa di Kecamatan Simpang Empat, Kabupaten Banjar, Kalimantan Selatan, Indonesia.
Bangsar Village
Kedai terkenal yang bertaraf antarabangsa juga memenuhi kehendak kanak-kanak termasuklah Adams Kids, Gymboree, Pumpkin Patch dan Toys "R" Us. Pilihan yang lain untuk keluarga termasuklah Clarks, GNC, Peacocks London dan Rockport serta pelbagai jenama tempatan yang lain seperti kedai buku MPH, Caring Pharmacy, Bebehaus dan Fotozoom untuk memenuhi hampir semua keperluan yang mereka kehendaki.
Pilihan makanan juga banyak di sini dengan lebih sedozen kafe dan restoran yang terdiri daripada Starbucks Coffee hingga kepada restoran mewah Jepun iaitu Mizu. Terdapat juga pilihan yang mesra kanak-kanak seperti Nando's, The Daily Grind dan lain-lain lagi.
Susun atur yang mudah dengan penekanan diletakkan pada persekitaran yang bersih, selamat dan mesra pengguna termasuklah tandas, kemudahan tempat letak kereta. Perkara ini juga menjadikan tempat ini menarik untuk dilawati selalu.
Antara tarikan utama ialah pasar raya Village Grocer yang membawa barang-barang yang diimport seperti apa yang lazimnya didapati di pasar raya di luar negara dan juga dalam negara. Terdapat juga kedai yang bercirikan kek Swiss iaitu Hiestand, kedai wain iaitu Village Cellar dan kedai bunga. Pelanggan juga selalunya mendapati buah-buahan segar dan juga seksyen sayur-sayuran iaitu salah satu yang terbaik dan paling komprehensif di negara ini. Bagi mereka yang sukakan barangan organik, pengunjung akan mendapati pelbagai jenis pilihan sayur-sayuran organik. Terdapat juga kedai khusus mengenai organik yang juga dijadikan restoran organik iaitu Farm Country yang membawa keperluan lain selain daripada barangan makanan.
Lapangan Terbang Makedonia
Lapangan Terbang Makedonia adalah sebuah lapangan terbang yang terletak di bandar Thessaloniki, Greece.
Lapangan Terbang Makedonia terletak pada kedudukan latitude N40* 31.1833', longtitude E22* 58.2550' pada ketinggian 6.71 meter dari aras laut.
Kempen Tunisia
Kempen Tunisia (juga dikenali sebagai Pertempuran Tunisia) merupakan siri pertempuran yang berlaku di Tunisia semasa Kempen Afrika Utara dalam Perang Dunia II, antara tentera Paksi dan Bersekutu. Pihak Bersekutu terdiri daripada Tentera Imperial British, termasuk kontinjen Greece, bersama kor Amerika dan kor Perancis. Pertempuran ini dimulakan dengan kejayaan awal oleh tentera Jerman dan Itali tetapi halangan besar pembekalan menyebabkan kekalahan muktamad pihak Paksi. Lebih 250,000 askar Jerman dan askar Itali telah menjadi tawanan perang, termasuk sebahagian besar Afrika Korps.
La Chapelle-Thireuil
La Chapelle-Thireuil ialah komun di jabatan Deux-Sèvres di Poitou-Charente di barat Perancis.
Kempen Tunisia
Nota
Nota kaki
Petikan
Sekolah Menengah Kebangsaan Kerteh
Sekolah Menengah Kebangsaan Kerteh atau nama ringkasnya SMK Kerteh, merupakan sebuah Sekolah Menengah Kebangsaan yang terletak di Jalan Ilmu,, Kerteh, Malaysia.
Sekolah Kebangsaan Long Urun
Sekolah Kebangsaan Long Urun atau nama ringkasnya SK Long Urun, merupakan sebuah Sekolah kebangsaan yang terletak di D/A Pejabat Pelajaran Daerah Kecil Belaga.
Sekolah Menengah Kebangsaan Kerteh
Pada 2009, Sekolah Menengah Kebangsaan Kerteh memiliki 377 pelajar lelaki dan 373 pelajar perempuan, menjadikan jumlah keseluruhan murid seramai 750 orang. Ia mempunyai seramai 61 orang guru.2009
Francisco Medina Luna
Beberapa tahun bermain sebagai pemain amatur, dia menandatangani kontrak dengan Real Zaragoza pada 2004. Walaupun begitu, dia didaftarkan ke dalam pasukan cadangan, dan kemudian bergabung dengan Hércules CF pada musim panas 2006 - sempat dipinjamkan ke Vallecano pada Januari 2007 - kerana jarang bermain untuk pasukan Valencia tersebut, dia memutuskan kembali ke Rayo Vallecano.
Sekolah Menengah Kebangsaan Kerteh
Pada tahun 2023, Sekolah Menengah Kerteh beroperasi pada waktu pagi sahaja.
Sekolah Kebangsaan Long Urun
Pada 2009, Sekolah Kebangsaan Long Urun memiliki 119 pelajar lelaki dan 143 pelajar perempuan, menjadikan jumlah keseluruhan murid seramai 262 orang. Ia mempunyai seramai 13 orang guru.2009
Gred sekolah : GRED B, PEDALAMAN P2
Senarai klinik desa di Malaysia
Berikut merupakan senarai klinik desa di Malaysia.
Api Olimpik
Api Olimpik, Obor Olimpik, dan Cahaya Olimpik semuanya merupakan nama-nama bagi satu lambang promosi Sukan Olimpik. Asal-usulnya terletak di Yunani Kuno di mana sebuah api dibiarkan bernyala sepanjang sambutan sukan Olimpik Kuno, serta memperingati kecurian api ini dari dewa Zeus oleh Prometheus. Api ini diperkenalkan semula pada Sukan Olimpik 1928 di Amsterdam, dan semenjak itu menjadi sebati dengan Sukan Olimpik. Larian obor dari Yunani ke tapak sukan moden itu tiada dalam temasya Olimpik kuno, sebaliknya diperkenalkan oleh Carl Diem, dengan sokongan Joseph Goebbels, di Olimpik Berlin 1936 yang diselubungi kontroversi sebagai cara memupuk fahaman Nazi.
Penggunaan
Kini, Obor Olimpik dinyalakan beberapa bulan sebelum upacara pembukaan Sukan Olimpik di tapak sukan Olimpik Kuno di Olympia, Yunani. 11 orang wanita yang menyandang peranan paderi wanita, melangsungkan upacara di mana obor dinyalakan cahaya Matahari yang sinarnya ditumpukan oleh sebuah cermin parabolia.
Larian obor Olimpik tamat pada hari upacara pembukaan di stadium utama temasya sukan. Pembawa terakhir selalunya dirahsiakan namanya sehingga detik terakhir, biasanya merupakan selebriti sukan negara tuan rumah. Pembawa obor yang terakhir berlari menuju kawah yang biasanya terletak di atas tangga utama, kemudian membuka api dengan obor di stadium. Pelawaan menyalakan Api Olimpik merupakan penghormatan yang besar sekali. Selepas dinyalakan, Api itu terus membara sepanjang temasya sehingga dipadamkan pada penghujung upacara penutupan temasya.
Sukan Olimpik Kuno
Bagi masyarakat Yunani kuno, api membawa erti kerohanian. Api suci ini dikisahkan pernah dicuri dari dewa-dewi oleh Prometheus. Maka, api boleh dijumpai di kebanyakan tempat suci di Olympia, Yunani. Sebuah api yang membara secara berpanjangan di atas masbah Hestia di Olympia. Ketika berlangsungnya temasya Olimpik yang memberi penghormatan kepada Zeus, api tambahan di kuilnya dan juga kuil ratunya Hera. Api Olimpik moden dinyalakan di tapak di mana pernah didirikan kuil Hera.
Zaman moden
Api Olimpik dari temasya sukan kuno dihidupkan semula pada Sukan Olimpik 1928. Seorang kakitangan Kemudahan Elektrik Amsterdam menyalakan api Olimpik pertama di Menara Maraton Olimpik Stadium di Amsterdam.
Adat moden menggerakkan Api Olimpik dalam larian obor dari Olympia ke tempat berlangsungnya temasya Olimpik bermula di Sukan Olimpik 1936 di Berlin, Jerman.
Larian obor yang dirakam dalam filem Olympia oleh Leni Riefenstahl ini ialah sebahagian cubaan jentera propaganda Nazi untuk menokok keajaiban rejim Adolf Hitler. Hitler melihat kaitan dengan sukan Olimpik kuno sebagai cara terbaik untuk menggambarkan kepercayaan beliau bahawa Yunani klasik ialah sebuah perintis Arya kepada Reich Jerman moden.
Walaupun biasanya dibawa oleh pelari, obor Api Olimpik pernah diangkut dalam pelbagai kaedah. Pada tahun 1948, api ini menaiki perahu untuk menyeberangi Selat Inggeris, dan julung kali menaiki pesawat pada tahun 1952, untuk ke Helsinki. Pada tahun 1956, semua pembawa obor menunggang kuda ke Stockholm, di mana berlangsungnya acara sukan berkuda sedangkan tuan rumah di Melbourne.
Kaedah-kaedah pengangkutan luar biasa digunakan pada temasya tahun 1976, apabila api diubah menjadi isyarat radio. Dari Athens, isyarat itu dipancarkan melalui satelit ke Kanada, di mana isyarat ditermia dan digunakan untuk melancarkan pancaran laser untuk menyalakan semula api. Pada tahun 2000, obor ini dibawa ke dasar air oleh penyelam berhampiran Terumbu Sawar Besar. Kaedah-kaedah pengangkutan unik yang lain termasuk mengayuh kanu pribumi Amerika, menunggang unta, dan menaiki pesawat Concorde. Pada tahun 2004, larian obor sedunia julung kali diadakan dalam satu perjalanan yang memakan masa 78 hari. Api Olimpik ini meliputi jarak lebih 78,000 km di tangan kira-kira 11,300 orang pembawa obor, merentasi Afrika dan Amerika Selatan buat julung kalinya, melawat semua bekas bandar raya tuan rumah Olimpik sebelum kembali ke Athens untuk temasya sukan.
Satu lagi cara menarik perhatian ialah penyalaan api di stadium. Pada Olimpik Barcelona 1992, pemanah Paralimpik Antonio Rebollo menembak sepucuk anak panah yang membara ke arah kawah dari sebelah bertentangan stadium. Dua tahun kemudian, Api Olimpik dibawa masuk ke arena Lillehammer oleh seorang pelompat ski. Berikut ialah senarai semua larian obor Olimpik.
Çerkeş
merupakan sebuah daerah di Wilayah Çankırı Turki.
Brateiu
Brateiu merupakan sebuah komun yang terletak di wilayah Sibiu, Romania.
John Carew
John Alieu Carew  (lahir 5 September 1979) ialah bekas pemain bola sepak Norway yang bermain sebagai penyerang.
Ptrukša
Ptrukša merupakan sebuah kampung dan kawasan perbandaran yang terletak di daerah Michalovce, wilayah Košice, Slovakia.
Lapangan Terbang Tripolis AB
Lapangan Terbang Tripolis AB adalah sebuah lapangan terbang yang terletak di bandar Tripolis, Greece.
Lapangan Terbang Tripolis AB terletak pada kedudukan latitude N37* 31.0000', longtitude E22* 24.0000' pada ketinggian 644.04 meter dari aras laut.
Bayramören
merupakan sebuah daerah di Wilayah Çankırı Turki.
Atkaracalar
merupakan sebuah daerah di Wilayah Çankırı Turki.
Brădeni
Brădeni merupakan sebuah komun yang terletak di wilayah Sibiu, Romania.
Lapangan Terbang Tympaki
Lapangan Terbang Tympaki adalah sebuah lapangan terbang yang terletak di bandar Tympaki, Greece.
Sekolah Dasar Negeri Bidaracina 02
Sekolah Dasar Negeri Bidaracina 02 atau nama ringkasnya SDN Bidaracina 02, merupakan sebuah Sekolah Dasar Negeri Negeri yang terletak di Jln.Sensus Raya No.11, Jakarta Timur, Indonesia.
Sekolah Dasar Negeri Bidaracina 02 memiliki kod NPSN 20108386. Pada 2010, SDN Bidaracina 02 memiliki 78 pelajar lelaki dan 60 pelajar perempuan, menjadikan jumlah keseluruhan murid seramai 138 orang. 2010
Eldivan
merupakan sebuah daerah di Wilayah Çankırı Turki.
Verchaix
Verchaix ialah komun di jabatan Haute-Savoie di wilayah Rhône-Alpes di Perancis.
Mozambique di Sukan Olimpik Musim Panas 2020
Mozambique telah menyertai Sukan Olimpik Musim Panas 2020 di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Ia merupakan penyertaan kesepuluh Mozambique dalam Sukan Olimpik Musim Panas sejak 1980.
Peserta
Seramai sepuluh orang atlet mewakili Mozambique dalam enam sukan;
Châtillon-sur-Thouet
Châtillon-sur-Thouet ialah komun di jabatan Deux-Sèvres di Poitou-Charente di barat Perancis.
Paku, Simpang Empat, Banjar
Paku merupakan sebuah desa di Kecamatan Simpang Empat, Kabupaten Banjar, Kalimantan Selatan, Indonesia.
Pasar Lama, Simpang Empat, Banjar
Pasar Lama merupakan sebuah desa di Kecamatan Simpang Empat, Kabupaten Banjar, Kalimantan Selatan, Indonesia.
Kebuk awan
Kebuk awan, juga dikenali sebagai kebuk awan Wilson, sebuah pengesan zarah digunakan untuk menampakkan jejak sinaran pengion. alt=jejak zarah subatom bergerak ke atas merentasi kebuk awan dan melengkung ke kiri (elektron akan melengkung ke kanan)|thumb| Gambar 1: Foto kebuk awan membuktikan kewujudan [[positron. Dicerap oleh C. Anderson.]] Kebuk awan terdiri daripada ruang kedap yang mengandungi wap air atau alkohol yang aditepu. Zarah bercas bertenaga (contohnya, zarah alfa atau beta) berinteraksi dengan campuran gas itu dengan melanggar elektron keluar dari molekul gas menerusi daya elektrostatik, menghasilkan jejak zarah gas terion. Ion terhasil bertindak sebagai pusat pemeluwapan di mana jejak titisan kecil seperti kabus terbentuk jika campuran gas berada pada takat pemeluwapan. Titisan ini dilihat sebagai jejak "awan" yang bertahan selama beberapa saat sementara titisan jatuh menerusi wap. Jejak ini mempunyai bentuk cirian. Contohnya, jejak zarah alfa tebal dan lurus, sementara jejak elektron pudar dan menunjukkan lebih banyak bukti pesongan oleh perlanggaran.
Kebuk awan memainkan peranan penting dalam fizik zarah eksperimen dari 1920-an hingga 1950-an, sehinggalah munculnya kebuk gelembung. Khususnya, penemuan positron pada 1932 (lihat Gambar 1) dan muon pada 1936, kedua-dua oleh Carl Anderson (menerima Hadiah Nobel Fizik pada 1936), dengan menggunakan kebuk awan. Penemuan kaon oleh George Rochester dan Clifford Charles Butler pada 1947, juga dengan menggunakan kebuk awan sebagai pengesan. Dalam setiap kes, sinar kosmos menjadi sumber sinaran pengion.
Reka cipta
thumb| Kebuk awan asal oleh C.T.R. Wilson Charles Thomson Rees Wilson (1869-1959), seorang ahli fizik Scotland, diangkat sebagai pencipta kebuk awan. Wilson terilham daripada penampakan bayangan Brocken ketika bekerja di puncak Ben Nevis pada 1894. Dia mula mencipta kebuk pengembangan untuk mengkaji pembentukan awan dan fenomena optik pada udara lembap. Segera dia mendapati bahawa ion boleh menjadi pusat pembentukan titisan air di dalam kebuk tersebut. Dia berusaha mengkaji penerapan penemuan ini dan menyempurnakan kebuk awan pertama pada 1911. Pada kebuk asal Wilson, udara di dalam alat kedap itu ditepukan dengan wap air, kemudian diafragma digunakan untuk mengembangkan udara di dalam kebuk tersebut (pengembangan adiabatik), lalu menyejukkan udara dan mula memeluwapkan wap air. Maka nama kebuk awan kembang digunakan. Apabila zarah pengion melalui kebuk itu, wap air memeluwap pada ion terhasil dan jejak zarah dilihat pada awan wap. Wilson, bersama Arthur Compton, menerima Hadiah Nobel Fizik pada 1927 atas kajiannya tentang kebuk awan. Kebuk jenis ini juga dikenali sebagai kebuk berdenyut kerana syarat pengoperasian tidak berterusan terpelihara. Perkembangan lanjut dibuat oleh Patrick Blackett yang menggunakan pegas kaku untuk mengembangkan dan memampatkan kebuk tersebut dengan sangat cepat, membuatkan kebuk itu sensitif kepada zarah beberapa kali sesaat. Filem cine digunakan untuk merekod gambar.
Kebuk awan resap dicipta pada 1936 oleh Alexander Langsdorf. Kebuk ini berbeza daripada kebuk awan kembang kerana ia berterusan sensitif kepada sinaran, dan kerana bahagian bawahnya mesti disejukkan ke suhu yang agak rendah, lazimnya bawah -26 °C. Daripada menggunakan wap air, alkohol digunakan kerana mempunyai takat beku lebih rendah. Kebuk awan yang disejukkan dengan ais kering atau pendinginan termoelektrik kesan Peltier adalah peranti yang biasa digunakan dalam demonstrasi dan oleh penggemar; alkohol yang biasa digunakan di dalamnya ialah alkohol isopropil atau spirit bermetil.
Struktur dan operasi
thumb|upright=1.5| Gambar 2: Kebuk awan jenis resap. Alkohol (biasanya isopropanol) disejat oleh pemanas di dalam saluran pada bahagian atas kebuk. Wap pendingin turun ke plat sejuk hitam, di mana ia memeluwap. Disebabkan kecerunan suhu, lapisan wap aditepu terbentuk di atas plat bawah. Di sini, zarah sinaran mencetuskan pemeluwapan dan menghasilkan jejak awan. alt=|tengah|thumb| Bagaimana jejak pemeluwapan terbentuk di dalam kebuk awan resap. Kebuk awan jenis resap akan dibincangkan di sini. Kebuk awan mudah terdiri daripada ruang kedap, plat atas hangat dan plat bawah sejuk (Lihat Gambar 2). Ia memerlukan sumber alkohol cecair di bahagian hangat kebuk di mana cecair itu tersejat, lalu membentuk wap yang mendingin ketika jatuh menerusi gas dan memeluwap di plat bawah sejuk. Sesuatu sinaran pengion diperlukan.
Wap metanol, isopropanol, atau alkohol lain menepukan kebuk. Alkohol jatuh sambil mendingin dan pemeluwap sejuk mewujudkan kecerunan suhu yang curam. Hasilnya sebuah persekitaran aditepu. Apabila zarah bercas bertenaga merentasi gas, ia meninggalkan jejak pengionan. Wap alkohol memeluwap di sekitar jejak ion gas yang ditinggalkan oleh zarah pengion. Perkara ini berlaku kerana alkohol dan air adalah molekul berkutub, yang menghasilkan daya tarikan ke arah cas bebas berdekatan. Ini menghasilkan pembentukan seperti awan berkabus, dilihat dengan keberadaan titisan yang jatuh ke pemeluwap. Apabila jejak dihasilkan keluar membulat dari punca, titik asalnya mudah ditentukan. (Lihat Rajah 3, misalnya.)
Tepat di atas plat pemeluwap sejuk ada isipadu kebuk yang sensitif terhadap jejak pengionan. Jejak ion yang ditinggal zarah radioaktif menyediakan pencetus optimum untuk pembentukan awan dan pemeluwapan. Isipadu sensitif ini meninggi dengan menggunakan kecerunan suhu yang curam, dan keadaan stabil. Medan elektrik kuat sering digunakan untuk menarik jejak awan ke ruang sensitif kebuk dan menjadikan kebuk lebih sensitif. Medan elektrik juga berfungsi untuk mencegah sejumlah besar "hujan" latar daripada mengaburkan ruang sensitif kebuk, yang dihasilkan oleh pemeluwapan yang terbentuk di atas isipadu sensitif kebuk, sehingga mengaburkan jejak dengan pemendakan berterusan. Latar belakang hitam memudahkan pencerapan jejak awan. Biasanya, sumber cahaya tangen diperlukan, yang menerangi titisan putih atas latar belakang hitam. Selalunya jejak tidak jelas kelihatan sehingga lopak cetek alkohol terbentuk di plat pemeluwap.
Pengesan zarah lain
Kebuk gelembung dicipta oleh Donald A. Glaser dari Amerika Syarikat pada 1952, dan untuk ini, dia dianugerahkan Hadiah Nobel Fizik pada 1960. Kebuk gelembung menunjukkan jejak zarah subatom sebagai jejak gelembung dalam cecair adipanas, biasanya hidrogen cecair. Kebuk gelembung boleh dibina lebih besar daripada kebuk awan, dan kerana mereka diisi dengan bahan cecair yang lebih padat, mereka menghasilkan jejak bagi zarah yang jauh lebih bertenaga. Oleh sebab ini, kebuk gelembung menjadi pengesan zarah utama selama beberapa dekad, dan terus menggantikan kebuk awan dalam penyelidikan asas sejak awal tahun 1960-an.
Kebuk percikan sebuah alat elektrik yang menggunakan grid wayar elektrik tidak bertebat dalam kebuk, dengan voltan tinggi dikenakan di antara wayar. Zarah bercas bertenaga menghasilkan pengionan gas di sepanjang lintasan zarah sama seperti dalam kebuk awan Wilson, tetapi medan elektrik ambiennya cukup tinggi untuk mendakan peruntuhan gas secara besar-besaran dalam bentuk percikan api di kedudukan pengionan awal. Keberadaan dan kedudukan percikan api ini kemudian didaftarkan secara elektrik, dan maklumat disimpan untuk analisis, dengan menggunakan komputer digital.
Selamlik
Selamlik (bahasa Turki: Selamlık) adalah bahagian sebuah istana atau rumah Turki ditempah oleh para lelaki.
Lapangan Terbang Bharatpur
Lapangan Terbang Bharatpur (Bahasa Nepal: भरतपुर विमानस्थल) (IATA: BHR, ICAO: VNBP) adalah sebuah lapangan terbang yang berkhidmat di Bharatpur, sebuah bandar iaitu Daerah Chitwan, Provinsi No. 3 di Nepal. Lapangan terbang ini terletak 1 batu (1.6 km) barat daya pusat bandar Bharatpur yang dikendalikan oleh Pihak Berkuasa Penerbangan Awam Nepal.
Sejarah
Lapangan terbang ini dibina sebagai sebahagian daripada program penempatan semula dan kawalan malaria di lembah Chitwan dengan bantuan Kerajaan Amerika Syarikat. Lapangan terbang ini dibina pada tahun 1958 dan penerbangan penumpang pertama mendarat di lapangan terbang ini pada 5 Mac 1965. Dari 1981 hingga 1985, lapangan terbang ini ditutup kerana ketidakstabilan politik di Nepal Selatan.
Dayang Nurfaizah
Dayang Nurfaizah Awang Dowty (lahir 20 Julai 1981) ialah seorang penyanyi wanita Malaysia. Memulakan kerjayanya pada usia 18 tahun, Dayang sudahpun mencapai status terbaik dalam arena seni suara dengan menghasilkan 7 buah album studio dan meraih pelbagai anugerah dari dalam dan luar negara. Nama beliau sebaris dengan penyanyi wanita seangkatan seperti Siti Nurhaliza, Misha Omar, Liza Hanim dan Jaclyn Victor.
Kehidupan awal
Dayang Nurfaizah dilahirkan di Kuching, Sarawak. Bakat besar yang dimiliki oleh Dayang sudah pun dikesan sejak kecil lagi bila mana beliau telah berjinak-jinak dalam bidang nyanyian sejak dari sekolah rendah. Di zaman persekolahannya, Dayang sememangnya terkenal sebagai penyanyi undangan pada setiap majlis sekolah diadakan sehingga namanya begitu terkenal. Dengan kebolehan luar biasa menyanyikan lagu-lagu asli Melayu serta lagu bergenre R&B, Dayang mula mengambil bahagian dalam beberapa pertandingan nyanyian di negerinya sendiri antaranya memenangi Bintang Asli Remaja 1996 dan ke peringkat akhir dalam pertandingan Bintang Remaja Sarawak 1996 dan akhirnya muncul juara dalam edisi 1997. Bertitik tolak daripada itu, beliau memberanikan diri untuk keluar dari Kuching dan menyertai pertandingan anjuran Radio Televisyen Malaysia iaitu Golden Teen Search 1997 di Kuala Lumpur. Pertandingan bakat nyanyian lagu-lagu Bahasa Inggeris ini ternyata mengakui kehebatan Dayang hingga meraih gelaran juara ketika beliau baru berusia 17 tahun.
1996–1999: Penampilan sulung ke puncak populariti
Dengan kemenangan di Golden Teen Search nama beliau mula meniti di bibir peminat dan berjaya menambat hati maestro muzik terkenal Adnan Abu Hassan untuk menerbitkan album studio sulung beliau di bawah naungan Delima Records yang ketika itu dikoordinasikan oleh Adnan sendiri. Maka pada 7 Mei 1999, lahirlah album sulung Dayang yang berjudul "Dayang Nurfaizah". Album ini berkonsepkan pop dengan majoriti lagu dicipta oleh Adnan. Adnan mengenal pasti kekuatan Dayang menerusi pop Melayu dan tanda dagangnya dalam muzik rhythm & blues. Lagu "Hakikat Cinta" merupakan lagu pertama yang memperkenalkan Dayang kepada pendengar Melayu. Lagu ini berjaya memanjat anak tangga carta muzik biarpun wajah dan namanya masih tidak begitu dikenali dengan meluas. Single kedua yang rancak berjudul "Rindu" bagaimanapun tidak berjaya menyambung hayat populariti Dayang apabila lagu itu jarang diputar dan ditambah pula dengan masalah pengedaran album oleh Delima Records. Syarikat itu tidak berjaya mencetak dan mengedar album terbitannya hingga terpaksa ditutup biarpun baru setahun jagung. Ekoran daripada konflik ini kerjaya seni Dayang mula tidak menampakkan sinarnya. Atas kepercayaan dan keyakinan Adnan bahawa Dayang mampu pergi dengan lebih jauh, beliau akhirnya ditampilkan dalam projek khas sebuah album berjudul "Jelita Hebat" yang diterbitkan pada September 1999. Menerusi album ini, Dayang bekerjasama dengan penyanyi tersohor Ziana Zain untuk berduet dalam lagu ciptaan penggubah lagu-lagu R&B iaitu Azalea yang berjudul "Pusaka Rimba". Gandingan hebat antara Dayang dan penyanyi hebat ini membuahkan hasil apabila lagu ini dicalonkan dalam kategori Lagu Sepanjang Tahun di Anugerah Industri Muzik pada tahun 2000. Lebih menarik lagi, nama Dayang disenaraikan sebagai finalis untuk kategori Artis Baru Terbaik. Ketika berlangsungnya malam penganugerahan, Dayang dipanggil untuk membuat persembahan solo menerusi sebuah lagi lagu ciptaan Azalea yang pernah dimuatkan dalam album sulungnya berjudul "Kembalilah Sayang". Persembahan inilah yang menjadi titik mula kerjaya seni Dayang. Penyanyi wanita Indonesia Kris Dayanti mengakui terpaku menonton nyanyian langsung Dayang yang disifatkan sebagai menakjubkan dan penuh jiwa. Maka, lagu tersebut mula berkumandang di radio-radio sebagai keluaran siaran radio ekoran ketiadaan album sulung beliau di pasaran. Pada malam tersebut juga bermula polemik apabila Dayang tewas dalam kategori Artis Baru Terbaik di tangan penyanyi irama latin Shawn Baharin.
2000–2002: Seandainya Masih Ada Cinta
Kekalahan tersebut tidak menjadi kudis, sebaliknya nama Dayang mula disebut-sebut hingga syarikat rakaman Broadway Entertainment di bawah kelolaan penerbit Boon Tan menyunting Dayang daripada kontrak yang terbengkalai dengan Delima Records. Broadway bernaung edarannya di bawah EMI Music ketika itu namun menerbitkan 100% album solo kedua Dayang. Album keduanya yang pada awalnya dijudulkan sebagai "Ikatan Kita" sempena single pengenalan pada hujung tahun 2000 itu mula dipasarkan pada 8 Februari 2001 dengan judul rasmi "Seandainya Masih Ada Cinta" (SMAC). Nama Dayang mula meledak dengan lagu "Seandainya Masih Ada Cinta" yang menjuarai hampir kesemua carta muzik nasional dan regional. Tambah manis lagi fenomena lagu ciptaan Ajai & Syed EnV ini mula sampai ke Singapura, Indonesia dan Brunei Darussalam. Lagu ini akhirnya menjadi lagu pengenalan beliau dan meraih banyak anugerah hebat seperti di Anugerah Juara Lagu, Anugerah Planet Muzik dan memenangi anugerah Lagu Sepanjang Tahun di Anugerah Industri Muzik pada tahun 2002 serta meraih kedudukan keempat dalam senarai 100 Terhangat di Era 2001.
Lapangan Terbang Bhojpur
Lapangan Terbang Bhojpur (IATA: BHP, ICAO: VNBJ) adalah sebuah lapangan terbang yang berkhidmat di Bhojpur, sebuah kota di Daerah Bhojpur, Provinsi No. 1, Nepal.
Dayang Nurfaizah
2000–2002: Seandainya Masih Ada Cinta
Ekoran populariti yang begitu hebat ketika menjengah tahun 2002, Broadway mengambil keputusan untuk menerbitkan semula album sulung Dayang selepas syarikat itu mendapat kesuluruhan hak cipta penyiaran lagu-lagu dalam album tersebut. Maka lahirlah album bungkusan semula berjudul "Disini Bermula" pada 3 Februari 2002 dengan single "Di Sini Bermula". Ternyata album itu berjaya terjual 10,000 unit dalam tempoh sebulan pertama. Dayang dan Boon Tan mula bersiap untuk menerbitkan album ketiga beliau dengan pengumpulan material namun album itu mengambil tempoh lama untuk diterbitkan memaksa Broadway mengeluarkan sebuah single promosi. Maka terlahirlah lagu rakaman semula "Rindu Bayangan" yang dinyanyikan secara duet bersama abang kandung Dayang sendiri iaitu Dino. Lagu ini telah popular dan sering diputarkan di radio-radio hingga dicalonkan di Anugerah Era 2002 untuk kategori Duo/Kumpulan Pilihan.
2002–2006: Kes saman Broadway, kesuraman kerjaya seni dan "Dayang Sayang Kamu"
thumb|Dayang mengadakan persembahan pada 2005. Sinar terang kerjaya seni Dayang bagaimanapun terpalit kelam apabila secara tiba-tiba pada 21 November 2002 iaitu 7 hari sebelum album ketiganya diedarkan di pasaran, Dayang Nurfaizah menyaman tiga buah syarikat yang terbabit dengan album keduanya kerana beliau mendakwa telah menandatangani Perjanjian Pengurusan yang berunsur menindas dan merugikannya. Dalam writ saman itu, Dayang Nurfaizah juga memohon kepada Mahkamah Tinggi di sini mengeluarkan perintah supaya tiga syarikat berkenaan memulangkan wang termasuk jumlah yang sepatut beliau peroleh sebanyak RM600,000. Beliau juga menuntut faedah pada kadar lapan peratus setahun dikira atas jumlah RM600,000 atau lebih bermula dari tarikh 31 Julai 2002 sehingga penyelesaian penuh kesnya. Dalam saman tersebut, Dayang Nurfaizah menamakan defendan pertama syarikat pengurusan, Bintang Seni Sdn. Bhd; defendan kedua syarikat rakaman Broadway Entertainment (M) Sdn. Bhd, dan defendan ketiga syarikat rakaman Lindung Seni Sdn. Bhd.
Ramai yang meramalkan karier seni Dayang akan mula merudum kerana tuntutan saman ini dijangka mengambil masa yang panjang malahan album ketiganya juga dicetak tanpa wajah Dayang pada kulit album. Album tersebut disifatkan sebagai black album kerana tidak diberikan judul dan hanya dipasarkan dengan nama Dayang pada kulit album berwarna hitam. Menurut Boon Tan, beliau tidak akan menunaikan sebarang tuntutan Dayang malahan kesal kerana beliau berusaha keras menerbitkan album ketiga Dayang yang diadun di Australia. Hanya pada 20 Disember 2002, album tersebut yang terjual 8,000 unit pada bulan pertama diulang cetak dengan menggunakan judul "Hembusan Asmara". Selepas single pertama yang berentak jazz berjudul "Hanyalah Kasihmu" gagal di radio, Broadway mempertaruhkan lagu pop moderate "Pintaku Yang Terakhir" ciptaan Efendi dan balada "Hembusan Asmara" ciptaan Adnan Abu Hassan. Kedua-dua lagu tersebut meledak di stesen-stesen radio namun Dayang tidak dapat sepenuhnya mempromosikan album tersebut ekoran halangan oleh Broadway. Broadway telah permohonan injunksi oleh sebuah syarikat pengurusan bagi menghalang Dayang membuat persembahan agar terlebih dahulu mendapat keizinan daripadanya. Bintang Seni memohon supaya Dayang dihalang daripada membuat sebarang persembahan dan mengenakan atau mendapat bayaran daripada persembahan itu agar terlebih dahulu mendapat keizinan daripada syarikat itu ekoran pada 4 Ogos 2003, Mahkamah Tinggi telah menolak permohonan syarikat itu supaya Dayang merujuk setiap tawaran dan persembahan yang diperoleh oleh beliau kepada syarikat itu.
Pelantar minyak
Secara asasnya, pelantar minyak ini mempunyai bangunan mini untuk penginapan para pekerja, tempat pendaratan helikopter dan tempat pemprosesan minyak mentah.
Jenis Pelantar
Terdapat beberapa jenis pelantar minyak yang ada di laut di seluruh dunia. Antaranya ialah:-
Pelantar Tetap - Pelantar ini dibina dengan kaki sokongannya terletak dan dipasang pada dasar laut untuk menyokong dek dan peralatan penggerudian yang lain. Secara amnya, pelantar jenis ini dipasang pada kawasan laut yang mempunyai kedalaman sehingga 520m. Pelantar ini mempunyai mini bangunan di mana binaannya termasuk dinding konkrit, paip besi untuk penginapan kakitangan dalam jumlah yang besar.